Subject: küsimus maanteeäärse kaardi kohta
From: Piret Sihver <[email-masked]>
To: "[email-masked]" <[email-masked]>
Cc: Siret Pihelgas <[email-masked]>
Date: Tue, 25 Jun 2024 07:43:23 +0000

Tere!

Kirjutan teile SA Järvamaa turismisihtkohast. Mure nimelt järgmine.

Tallinn-Tartu maantee ääres  Kükita grilli parklasse (nr 56701001;0554) on meie sihtasutuse poolt tehtud ja paigaldatud Järvamaa turismikaart. (Uuendatud 2018) Kuna Kükita grill kohvik lõpetas tegevuse ning liiklus on seal ümber korraldatud siis tänaseks seisab kaart kasutuna ning kasvanud võssa.

Sooviksime taodelda luba, et viia see kaart üle mõnikümmend kilomeetrit Tallinna poole (nr 36302:003:0250 , enne Järvamaa piiri) suurde parklasse , kus juba on ees Harjumaa kaart.

Taotlemise algatamiseks peaksime ametlikult saatma ilmselt taotluse või kirja? Dokumente?

Kuidas seda asja peaks edasi ajama? Kuhu pöörduma? Kas see üldse sobiks sinna teiste kõrvale? Kükital olev meie kaardi alus on pisut madalam (võib-olla). Kas üldse oleks võimalik ja mõeldav? Tegu on kogu sihtkoha turismikaardiga, mis mõjutaks turismiettevõtteid külastama. Reklaame nendel ei ole. Sarnased kaardid asuvad Märjandi Olerexi tanklas ja Tikupoisi restorani parklas.

Kas ümbertõstmise abi võiks saada ka Transpordiametilt?

Me oleme ise taotlemas abi Leader projektist ja /või omavalitsuselt. Projekti toetajad küsivad dokumente maa omandi kotha ja kasutusele andmise kohta. Kuidas see käib ja kust selle saab?

Aga ettekujutust hetkel väga ei oma, kui palju kogu projekti maksumus võiks olla. Ilmselgelt pole see ka 2024 valmiv projekt, pigem jääb 2025 aastasse.

Lisasin CC reale SA Järvamaa juhatuse liikme Siret Pihelga.

Juhtnööre ja vastust ootama jäädes

Lugupidamisega

Piret Sihver
Visit Järva sihtkohajuht
5222455
[email-masked]<mailto:[email-masked]>
www.visitjarva.ee<http://www.visitjarva.ee/>
Instagram #visitjarva
FB Visit Järva
Flikr Visit Järva